Zerto, המובילה בפתרונות תוכנה להתאוששות מאסון וגיבוי, בחרה בפתרונות האחסון של Infinidat. בפרויקט, שהתבצע בשיתוף עם חברת הראל מחשבים והסתיים לפני כחודש, הוטמע פתרון InfiniBox F4260 בנפח של כפטה-בייט אחד. הפתרון החליף 16 מערכי אחסון של יצרני אחסון שונים, לאחר שבוצעה במהלך הפרויקט קונסולודציה לפתרון InfiniBox אחד. היקף השלב הראשון של הפרויקט מוערך במאות אלפי דולרים.
InfiniBox נבחר על ידי Zerto על מנת לאפשר קונסולידציה מסיבית, לשפר את תקורת הניהול ולאפשר גידול עתידי לשנים הקרובות ללא צורך בחומרה נוספת. Zerto הטמיעה את InfiniBox בארגון על מנת לשרת את כלל הצרכים הארגוניים ועושה בו שימוש כפתרון אחוד, הן עבור מערך SAN והן עבור מערך NAS.
InfiniBox הוא פתרון האחסון המוביל של חברת Infinidat, המספק נפח אחסון בקנה מידה של פטה-בייט עם ביצועים, אמינות ויעילות ניהולית הגבוהים בשוק.
InfiniBox אחד יכול לאחסן יותר משמונה פטה-בייט של מידע במסד בודד. המודל הייחודי של Infinidat מאפשר להגדיל או להקטין את קיבולת האחסון לפי דרישה ולפי הגידול הטבעי של הארגון, ללא תלות בחומרה.
מיקי גרשגורן, מנהל התשתיות ב- Zerto אמר כי: "בחרנו ב- InfiniBox לאחר תהליך בחינה יסודי ומקצועי במהלכו נבחנו מספר אפשרויות מיצרנים שונים. InfiniBox הציג שיפורים משמעותיים בביצועים, בסדר גודל של עשרות אחוזים, לעומת מערכי האחסון הקודמים ובהשוואה למתחרים. הפשטות הניהולית שזכינו לה עם הקונסולידציה של המערכות לפתרון אחסון אחד, לצד יכולות האוטומציה הייחודיות של הפתרון, צמצמו באופן דרמטי את עלויות הניהול ותרמו רבות לביצוע פרוייקט מהיר וסופר איכותי. Zerto כעת מוכנה לכל תרחיש עתידי, עם גמישות מרבית ביכולת להעלות בקלות ובפשטות את קיבולת האחסון שלה".
אורן ישרים, מנהל מכירות אזורי ב- Infinidat אמר כי: "Infinidat מציעה פתרון אחסון מרובה פטה-בייט, מתקדם, מהיר וגמיש, שמאפשר לענות לדרישות ההולכות וגדלות בארגון, בקלות ובפשטות. Zerto היא חברה משמעותית שבחרה ב- InfiniBox מתוך ידיעה שעידן המערכות המרובות הסתיים וכי הכנה אמיתית לעתיד העסק חייבת לכלול אופטימיזציה של תהליכי עבודה תוך ניצול מיטבי של חומרה, במחיר סביר. אנו גאים כי נבחרנו כספק האחסון האסטרטגי של Zerto".